《登小西天最高顶》
清代·宋永清

春来梅柳斗芳菲，散步清溪到翠微。怪石枯藤迷野径，残枝败叶拥禅扉。

踏开觉路香生履，振落天花色染衣。更上一层回首处，故山遥望寸心违。

作者简介：宋永清山东莱阳人。清康熙四十三年（1704）以汉军正红旗监生任凤山知县。善察民情，雅意文教，颇有宦绩。工诗，著有《溪翁诗草》。